CELEX: 32015D1219(01)
Language: fi
Date: 2015-10-07 00:00:00
Title: Euroopan parlamentin puhemiehistön päätös, annettu 7 päivänä lokakuuta 2015, Euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta 29. maaliskuuta 2004 tehdyn Euroopan parlamentin puhemiehistön päätöksen muuttamisesta

19.12.2015   
            
            
               FI
            
            
               Euroopan unionin virallinen lehti
            
            
               C 428/1
            
         EUROOPAN PARLAMENTIN PUHEMIEHISTÖN PÄÄTÖS,
   annettu 7 päivänä lokakuuta 2015,
   Euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta 29. maaliskuuta 2004 tehdyn Euroopan parlamentin puhemiehistön päätöksen muuttamisesta
   (2015/C 428/01)
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 224 artiklan,
   ottaa huomioon 4. marraskuuta 2003 annetun Euroopan parlamentin ja neuvoston asetuksen (EY) N:o 2004/2003 (1) ja erityisesti sen 9 artiklan 1 kohdan,
   ottaa huomioon 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (2) (”varainhoitoasetus”) ja 29. lokakuuta 2012 annetun komission delegoidun asetuksen (EU) N:o 1268/2012 (3) (”varainhoitoasetuksen soveltamissäännöt”),
   ottaa huomioon Euroopan parlamentin työjärjestyksen 25 artiklan 11 kohdan,
   sekä katsoo seuraavaa:
   
               (1)
            
            
               Euroopan parlamentin puhemiehistön 29. maaliskuuta 2004 tehdyn päätöksen (4) (”päätös”) liitteessä 2 A oleva II.7 artikla ja liitteessä 2 B oleva II.7 artikla koskevat varainhoitoasetuksen soveltamissääntöjen 209 artiklan 1 kohtaa.
            
         
               (2)
            
            
               Euroopan parlamentti on viime vuosina varainhoitoasetuksen 104 artiklan ja varainhoitoasetuksen soveltamissääntöjen 137 artiklan nojalla vaatinut puolueita ja säätiöitä kokoamaan vähintään kolme tarjousta hankinnoista, joiden arvo on yli 15 000 euroa.
            
         
               (3)
            
            
               Varainhoitoasetuksen soveltamissääntöjen 209 artiklan 2 kohdan mukaan kun toimen tai työohjelman toteuttaminen edellyttää julkisia hankintoja, joiden arvo ylittää 60 000 euroa, toimivaltainen tulojen ja menojen hyväksyjä voi edellyttää, että avustuksen saaja noudattaa varainhoitoasetuksen soveltamissääntöjen 209 artiklan 1 kohdassa tarkoitettujen sääntöjen lisäksi erityissääntöjä. Kyseisten erityissääntöjen on perustuttava varainhoitoasetuksessa säädettyihin sääntöihin, ja niitä laadittaessa on otettava asianmukaisesti huomioon asianomaisten hankintojen arvo, unionin rahoitusosuuden suuruus suhteessa toimen kokonaiskustannuksiin ja riskit. Lisäksi tällaiset erityissäännöt on sisällytettävä avustussopimukseen tai -päätökseen.
            
         
               (4)
            
            
               Varainhoitoasetuksen soveltamissääntöjen 209 artiklan 2 kohta on siis asianmukainen oikeusperusta tehtäessä avustuksena myönnettävän rahoituksen puitteissa hankintasopimuksia, joiden arvo ylittää 60 000 euroa, ja näin ollen on asianmukaista, että sitä käytetään oikeusperustana muun muassa avustuksille, joita myönnetään Euroopan tason poliittisten puolueille ja säätiöille, kun avustukset ylittävät tämän määrän.
            
         
               (5)
            
            
               Euroopan tilintarkastustuomioistuimen varainhoitovuoden 2014 tarkastushavaintoihin (5) sisältyy huomautus siitä, että yli 15 000 euron arvoisiin hankintasopimuksiin sovellettavaa vähintään kolmen tarjouksen vaatimusta ei ollut noudatettu. Kun puolueille ja säätiöille annettiin mahdollisuus ottaa kantaa tähän, ne huomauttivat, ettei ollut selvää, sovellettiinko vaatimusta ainoastaan uusiin hankintasopimuksiin ja sovellettiinko sitä laskutukseen vai toimeksisaajiin. Lisäksi ne huomauttivat, että tiettyjen palveluhankintasopimusten, kuten siivous tai ylläpito, vuotuinen kilpailuttaminen loisi tarpeetonta hallinnollista taakkaa.
            
         
               (6)
            
            
               Varainhoitoasetuksen soveltamissääntöjen 209 artiklan sekä näiden tarkastushavaintojen ja kommenttien perusteella yleisiä hankintasääntöjä olisi täsmennettävä ottamalla huomioon ensiksi se, että Euroopan tason poliittisilla puolueilla ja säätiöillä on rajalliset henkilöresurssit ja hallinnolliset valmiudet, ja toiseksi se, että ne edustavat tiettyjä poliittisia ja ideologisia suuntauksia, jotka vaikuttavat toimeksisaajan valintaan. Ominaispiirteet tunnustetaan päätöksen liitteessä 2 A olevassa II.2.1 artiklassa, jossa määrätään, että ”[p]oliittinen yhteenkuuluvuus ei periaatteessa synnytä eturistiriitaa, kun on kyse poliittisen puolueen ja samat poliittiset arvot omaavien organisaatioiden välisistä sopimuksista”.
            
         
               (7)
            
            
               Kun toteuttamiseen liittyvän hankintasopimuksen arvo ylittää 60 000 euroa toimeksisaajaa ja eri palvelua tai tavaraa kohti vuodessa, olisi koottava vähintään kolme tarjousta. Hankintasopimusten kesto saisi olla enintään viisi vuotta. Tarjousten arviointi olisi dokumentoitava ja lopullisen toimeksisaajan valinta olisi perusteltava asianmukaisesti. Tietyissä erityisissä markkinatilanteissa hankintasopimus olisi voitava tehdä yhden tarjouksen perusteella asianmukaisesti perustelluissa tapauksissa. Tällaisissa tapauksissa todistustaakka olisi kuitenkin avustuksen saajalla,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöstä seuraavasti:
   
               1)
            
            
               Korvataan liitteessä 2 A oleva II.7 artikla seuraavasti:
               ”II.7 ARTIKLA – HANKINTASOPIMUSTEN TEKEMINEN
               Jos avustuksen saajan tekee työohjelman toteuttamiseksi hankintasopimuksia ja jos tavarat tai palvelut, joita hankintasopimus koskee, sisältyvät toimintatalousarviossa esitettyihin avustuskelpoisiin menoihin, avustuksen saajan on kilpailutettava tarjoukset ja valittava tarjoaja, jonka tarjous on taloudellisesti edullisin, joksi katsotaan tarjous, jolla on paras hinta-laatu-suhde. Avustuksen saajan on noudatettava avoimuuden ja tarjoajien tasapuolisen kohtelun periaatteita sekä huolehdittava siitä, ettei eturistiriitoja synny. Kun hankintasopimuksen arvo ylittää 60 000 euroa toimeksisaajaa ja tavaraa tai palvelua kohti vuodessa, avustuksen saajan on koottava vähintään kolme tarjousta, jotka vastaavat kirjallista tarjouspyyntöä, jossa esitetään yksityiskohtaisesti hankintaa koskevat vaatimukset. Avustuksen saajan on pidettävä kirjaa tarjousten arvioinnista ja perusteltava kirjallisesti lopullisen toimeksisaajan valinta. Jos kirjalliseen tarjouspyyntöön toimitetaan vähemmän kuin kolme tarjousta, avustuksen saajan on osoitettava, että kyseistä hankintaa varten ei ollut mahdollista saada enempää tarjouksia.
               Kyseisten sopimusten kesto on enintään viisi vuotta.
               Avustuksen saaja on yksin vastuussa työohjelman toteuttamisesta ja päätöksen määräysten noudattamisesta. Avustuksen saajan on sitouduttava toteuttamaan kaikki tarvittavat järjestelyt sen varmistamiseksi, että tarjouskilpailun voittaja luopuu kaikista tästä päätöksestä johtuvista oikeuksista suhteessa Euroopan parlamenttiin.”
            
         
               2)
            
            
               Korvataan liitteessä 2 B oleva II.7 artikla seuraavasti:
               ”II.7 ARTIKLA – HANKINTASOPIMUSTEN TEKEMINEN
               Jos avustuksen saajan tekee työohjelman toteuttamiseksi hankintasopimuksia ja jos tavarat tai palvelut, joita hankintasopimus koskee, sisältyvät toimintatalousarviossa esitettyihin avustuskelpoisiin menoihin, avustuksen saajan on kilpailutettava tarjoukset ja valittava tarjoaja, jonka tarjous on taloudellisesti edullisin, joksi katsotaan tarjous, jolla on paras hinta-laatu-suhde. Avustuksen saajan on noudatettava avoimuuden ja tarjoajien tasapuolisen kohtelun periaatteita sekä huolehdittava siitä, ettei eturistiriitoja synny. Kun hankintasopimuksen arvo ylittää 60 000 euroa toimeksisaajaa ja tavaraa tai palvelua kohti vuodessa, avustuksen saajan on koottava vähintään kolme tarjousta, jotka vastaavat kirjallista tarjouspyyntöä, jossa esitetään yksityiskohtaisesti hankintaa koskevat vaatimukset. Avustuksen saajan on pidettävä kirjaa tarjousten arvioinnista ja perusteltava kirjallisesti lopullisen toimeksisaajan valinta. Jos kirjalliseen tarjouspyyntöön toimitetaan vähemmän kuin kolme tarjousta, avustuksen saajan on osoitettava, että kyseistä hankintaa varten ei ollut mahdollista saada enempää tarjouksia.
               Kyseisten sopimusten kesto on enintään viisi vuotta.
               Avustuksen saaja on yksin vastuussa työohjelman toteuttamisesta ja päätöksen määräysten noudattamisesta. Avustuksen saajan on sitouduttava toteuttamaan kaikki tarvittavat järjestelyt sen varmistamiseksi, että tarjouskilpailun voittaja luopuu kaikista tästä päätöksestä johtuvista oikeuksista suhteessa Euroopan parlamenttiin.”
            
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1. päivästä tammikuuta 2016.
   
      (1)  Euroopan tason poliittisia puolueita ja niiden rahoitusta koskevista säännöistä 4. marraskuuta 2003 annettu Euroopan parlamentin ja neuvoston asetus (EY) N:o 2004/2003 (EUVL L 297, 15.11.2003, s. 1).
   
      (2)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annettu Euroopan parlamentin ja neuvoston asetus (EU, Euratom) N:o 966/2012 (EUVL L 298, 26.10.2012, s. 1).
   
      (3)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29. lokakuuta 2012 annettu komission delegoitu asetus (EU) N:o 1268/2012, (EUVL L 362, 31.12.2012, s. 1).
   
      (4)  Euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta 29. maaliskuuta 2004 tehty Euroopan parlamentin puhemiehistön päätös, sellaisena kuin se on muutettuna puhemiehistön päätöksellä 1. helmikuuta 2006, 18. helmikuuta 2008, 2. helmikuuta 2011 ja 13. tammikuuta 2014 (EUVL C 63, 4.3.2014, s. 1).
   
      (5)  Tilintarkastustuomioistuimen vuosikertomus talousarvion toteuttamisesta varainhoitovuonna 2014 ja toimielinten vastaukset (EUVL C 373, 10.11.2015, s. 1).